Íslensku jólasveinarnir líta við á Þjóðminjasafninu á hverjum degi kl. 11 frá 12. desember til 24. desember . Verið öll velkomin ! Íslensku jólasveinarnir eru öldungis óskyldir hinum alþjóðlega rauðklædda Santa Claus sem er kominn af dýrlingnum Nikulási biskupi , verndara barna og sæfarenda í kaþólskum sið . Þar segir um þau skötuhjú Grýlu og Leppalúða : Börnin eiga þau bæði saman brjósthörð og þrá , af þeim eru jólasveinar , börn þekkja þá . Af þeim eru jólasveinar jötnar á hæð , öll er þessi illskuþjóðin ungbörnum skæð . Þeir fóru að taka upp á því til hátíðabrigða að klæða sig upp í rauð spariföt í líkingu við þau sem sjást á hinum alþjóðlega Santa Claus og dönskum jólanissum . Þá fóru þeir einnig að vera góðir við börn og gefa þeim gjafir í skó . Þrátt fyrir að hafa orðið fyrir erlendum áhrifum héldu jólasveinarnir þó alltaf í séríslensk einkenni sín á borð við nöfnin , búsetuna í fjöllunum og fjöldann , en eins og flestir vita er ekki aðeins einn jólasveinn á Íslandi heldur eru þeir þrettán talsins . Litið hefur verið á það sem svo að áður en þessi mál voru bókfest hafi það verið mismunandi eftir svæðum hversu margir jólasveinarnir voru og hvaða nöfn þeir báru . Þessir hrekkjóttu pörupiltar eiga dálítið erfitt með að átta sig í tæknivæddri nútímaveröld en finnst gott að koma í Þjóðminjasafnið því þar er svo mikið af gömlum munum . Í framhaldi af því fengu bæði þeir og foreldrar þeirra , Grýla og Leppalúði , nýjan alklæðnað frá hvirfli til ilja , úr vaðmáli , gærum , flóka og íslenskri ull . Jólasveinarnir þjóðlegu koma því nú vel klæddir í Þjóðminjasafnið á slaginu 11 frá og með 12. desember eftir langa ferð sína ofan af fjöllunum í þeirri röð sem hér segir : Askasleikir kemur til byggða þann 17. desember . Í gamla daga át fólk matinn sinn upp úr öskum sem stundum voru geymdir undir rúmi eða á gólfinu . Askasleikir faldi sig þess vegna stundum undir rúmi og ef einhver setti askinn sinn á gólfið þá greip hann askinn og sleikti allt innan úr honum . 22. desember má búast við Gáttaþef sem þekkist á því að hann er með alveg svakalega stórt nef . Honum fannst alltaf óskaplega góð laufabrauðs - og kökulyktin þegar verið var að baka fyrir jólin og reyndi hann að hnupla einni og einni köku . 22. desember var líka stundum kallaður hlakkandi því þá voru börnin farin að hlakka svo mikið til jólanna . Á Þorláksmessu , 23. desember , kemur Ketkrókur , sem er svo sólginn í ket . Í gamla daga rak hann langan krókstaf niður um eldhússtrompinn og krækti sér í hangiketslæri sem héngu uppi í rjáfrinu eða hangiketsbita upp úr pottinum en þá var hangiketið soðið á Þorláksmessu . Opið er á aðfangadag milli 11 og 12 í Myndasal Þjóðminjasafnsins sérstaklega til að taka á móti Kertasníki .